text: Læger skal lokkes til Esbjerg og Ribe
  21 oktober 2015 kl. 15.17
  Der er akut mangel på praktiserende læger i Ribe og Esbjerg. Det skal 11,5 mio. kr. gøre noget ved.
  Pengene vil Region Syddanmark bruge på til sundhedshuse.
  Mange praktiserende læger vil nemlig gerne arbejde gode, moderne sundhedshuse med muligheden for et tæt samarbejde med andre læger og sundhedspersonale.
  I Esbjerg er foreløbigt tre læger interesserede, og i Ribe er der en, der har vist interesse.
  - Jeg er virkelig glad for udsigten til at få etableret sundhedshuse i Esbjerg og Ribe. Det betyder, at vi både kan forbedre lægedækningen og give borgerne et samlet og let tilgængeligt sundhedstilbud med mange regionale, kommunale og private tilbud, som er nemme at gå til, siger Tage Petersen (V), der er formand for regionens sundhedssamordningsudvalg.
  Fakta
  Region Syddanmark har med succes oprettet sundhedshuse i flere byer, hvor der er stor mangel på praktiserende læger.Sundhedshusene opføres med støtte fra statens pulje på 600 millioner kroner til sundheds- og akutløsninger i yderområder i Danmark.
  
  